Tavazzano kraftverk

Tavazzano (og Montanaso) kraftverk (italiensk: Centrale di Tavazzano e Montanaso) er to sammenbygde men separate varmekraftverk med installert, samlet effekt på 3 230 MW beliggende ved småbyen Montanaso 25 km fra Milano, i provinsen Lodi i regionen Lombardia i Italia. Dette komplekset har 6 nedlagte og 6 fortsatt brukte blokker, og består av følgende kraftverksenheter: Endesa Tavazzano kraftverk har installert 2 030 MW fordelt på 3 x 250 mw nye blokker og 4 x 320 mw eldre blokker. Anlegget ble utbygd omkring 1947–1992 med 2 x 65 mw og 2 x 140 mw (alle nedlagt), og senere utvidet med 320 mw-blokkene fra 1968, mens 250 mw-blokkene er helt nye. Brenselstypen er naturgass og fyringsolje, og operatør er energiselskapet Endesa Italia SpA. E.ON Tavazzano kraftverk er et nyere anlegg med en installert produksjonskapasitet på 1 200 MW fordelt på én 800 MW og én 400 MW-blokk, begge med 2+1 gassturbiner med kogenerasjon. Anlegget er utviklet med nye gassturbiner som gjør dette til et kraftvarmeverk. Brenselstypen er naturgass og fyringsolje, og operatør er energiselskapet E.ON Italia SpA. Utslippene av CO2 i 2008 var på 2.170.252 tonn, betydelig mindre enn dette årets utslippskvote. Se også Liste over verdens største olje- og gasskraftverk Referanser Eksterne lenker IndustCards – «Gas- and Oil-Fired Plants in Italy».